第一章 毒撚人生～叮叮叮叮叮叮叮 ， 煩人的閙鍾聲又響起 ，過完一個暑假之後，又到左開學既日子 ， 我起身沖左個涼就準備出門口返學 ， 啊係 ， 唔記得自我介紹 ， 我叫杜小風， 今年中五 係 如風中學到讀緊，唔記得講 ， 我仲係一個身高冇１８０又樣衰既毒撚，我平時係屋企都只會打機，我行到巴士站之後上左架巴士落車之後，就見到我由中一識到中五既好基友，佢叫啊龍，啊龍份人好單純而且都係一個毒撚樣再加上１６５既身高。我：咁早既啊龍。啊龍：仲早？？行快啲啦就遲到啦　屌。我：咁跑啦！！我同啊龍就用左平時用黎追巴士既速度跑返去學校，姐係龜速，一上到班房就有好明顯既分左三堆人，一堆係讀書既人，佢地既身上發出濃濃既書卷味，仲有一堆人係ＭＫ仔，佢地冇惡不做，但係個個都有女，而最後就係我地既毒撚堆，我相信每一個毒撚心中都有一個女神，我都唔例外，我既女神就係Ａ班既　子如黃子如，佢係學校入面既公認女神，每一個毒撚既目標，可惜我係一個毒撚，根本就冇機會可以食到女神，只可以係佢身邊守護佢，姐係做兵。。。話咁快就到左ＬＵＮＣＨ既時間，但係我間學校得帶飯返黎，食飯商啲飯，仲有下面既小食部，有食過學校飯商既飯就知道有幾難食，所以我同啊龍都選擇左落下面既小食部到食野。我：喂，啊龍，果到做咩咁多人既？？啊龍：緊係啦，你女神黃子如係果到喎，啲狗公仲唔衝過去？？你仲唔快啲衝埋過去？？我：我先冇佢地咁得閑，同埋我要保持我自己既型像。啊龍：屌你，你都有型像既咩？？？？唔好挽啦。我同啊龍食完野之後就上返去班房，唔知係唔係我有錯覺，我走之前好似比子如望左一眼。我：喂，啊龍，我頭先好似比子如望左一眼咁，唔知佢係唔係對我有意思呢。啊龍：好心你啦，咁大個人仲ＦＦ。又唔係生得靚仔，又冇錢我：唔係呢，佢好似真係望左我一眼喎啊龍：係啦係啦，好勁喎死啊龍，死都唔信我，不過佢又講得好有道理既，我都係唔好自己ＦＦ咁多，上完左幾堂悶死人既堂之後就到左放學既時候。當然我返到去緊係開電腦打機啦，我揾埋啊龍既朋友挽ＬＯＬ，開哂ＲＣ係到等人，打到咁上下果陣，有人打比我，我叫啊龍幫我頂左個位先，好快返，我就聽左個電話。我：喂？？？？：喂，小風？我：係啊，你係邊個？？？？？：我係黃子如啊，唔知你對我有冇印像？？我：緊係有啦，子如同學好出名架喎，點會唔識。（嗚啊，女神揾我啊！！！！！　唔得，我要控制自己既情緒）子如：唔好挽啦，我邊到出名。。。我：咁啊，子如揾我做咩？？唔介意我叫你子如架呵？？（唔知子如揾我做咩呢）子如：唔介意，其實呢，我揾你係想你陪我睇部電影，我想睇好耐架啦！一直都揾唔到人陪我睇，自己睇又驚喎我：好哇，我陪你睇啊，係邊睇？？？但係我唔知果日得唔得閑架喎（其實我日日都得閑架：）扮下多人約先）子如：就後日，我屋企啦，好唔好，我連碟都買左架啦。我：緊係好啦，到時見。（哇！！要上女神屋企啦）子如：到時見啦，小風，拜拜我：拜拜，子如（子如頭先叫我小風啊！！好興奮）由於聽日要返學，我好早就上左床，果一晚我都係床上面一直都訓唔著，一直都係一個好興奮既狀態，希望可以快啲到後日啦。又係新既一日，我帶著一個黑眼圈慢慢行到班房門口前面，發現有好多人企左係我班房門口到，我一行入去就見到有一個新既面孔出現係我地班，仲要坐我既隔離，我心諗呢幾日做咩桃花運咁好既，我慢慢咁行返我個位到，我望住個新同學，我發現佢有一對好水好大既眼睛，瓜子臉，豊滿既身材，仲有一對殺死人既長腿。李小花：你好啊，我叫李小花，你可以叫我小花架，今日係我第一日係呢到返學，多多指教。我：呃呃呃，你好。。。。啊，小。花。。同學（哇，真係好靚女，搞到我講野都停下講下咁）小花：係呢，你可唔可以教返我你地琴日個課程啊？？？我：緊係得啦，你想幾時？？（雖然我唔係讀書好勁果啲，但係我琴日聽既野都明，教佢應該唔係問題）小花：聽日得唔得？？星期六我：對唔住啊，我聽日約左人，一係星期日啊，好唔好？？小花：好啦。。。上左幾堂之後，又到左ＬＵＮＣＨ既時候。。。但係我估唔到自己可以咁好運

第二章 新同學小花上左幾堂之後，又到左ＬＵＮＣＨ既時候。。。但係我估唔到自己可以咁好運，小花行過黎同我講。小花：小風同學可唔可以同我一齊落去食？？我唔係好識路，又冇朋友，你係我係呢間學校第一個朋友啊我：緊係可以啦，行囉，（我唔理啊龍就自己同小花落去左食）我地一路行就發覺好多人望住我地，可能未見過女神同毒撚一齊行，不過我聽日都要去子如屋企睇電影，真係諗起都興奮，我諗小花都發覺好多人地望住我地。小花：做咩咁多人望住我地既？？我：有邊個唔望靚女架？？（我唔知做咩講野又正常返）小花：口花花我：。。。（我冇講到野，但係我發現小花塊面紅哂）我地係眾目睽睽之下行左入學校既小食部，我幫小花買左個三明治，我自己就買左個三明治同魚旦食。我坐低左之後小花：係呢，你唔問我做咩中五先黎轉校既？？我：我諗你有你原因既。小花：係啊，其實我係因為搬屋先會轉校。我：咁你本身讀邊間架？？小花：我讀觀公架本身我：哇，咁你咪好勁？？小花：邊係呢我地就係咁自由自在咁傾左一個ＬＵＮＣＨ，但係我上去之前又見到子如望左我一眼，不過唔理啦，反正聽日都可以上佢屋企（一諗到呢到就有啲興奮）於是我就同小花上返去，啊龍就行過黎同我講。啊龍：哇，咁快得米。我：得咩米姐，小花話佢唔識路，我先同佢落去。啊龍：哇，叫埋人小花，仲唔係有路。我：係啦係啦，我同佢有路，得未？？放學果陣，子如行左過黎提我聽日記得去佢屋企，當然，有好多子如既兵同狗公都帶住一個仇視同萄葡既眼神望住我，但係去女神屋企既機會係我既，哈哈，你地恨都恨唔黎架啦。做子如隻兵跟係後面啦，哈哈。我就同啊龍行左返屋企。當然我一返到去緊係開電腦打機啦，聽日仲要係星期六，雖然聽日約去左女神屋企，但係佢唔會咁早叫我既，於是我果一晚就挽到兩點鍾先訓。但係由於我太興奮既關係，我係床上面訓左好耐都訓唔到，一諗起聽日可以去參觀女神屋企同埋女神既生活就好興奮。。。叮噹叮噹叮噹叮噹叮噹叮噹叮噹，我：哇，邊個咁早禁我屋企門鍾子如：係我啊，你唔記得左今日要黎我屋企咩？？我：喔喔，子如，緊係記得啦，但係你點解會知我屋企係邊既？？子如：你咪理啦，係喎依家咁早，不如去食個早餐先？？我：喔，好啊，咁等我換左衫先，你入唔入黎先？？雖然我屋企唔係大，但係都有三間房，一個廳子如：緊係要啦，出面咁熱，快啲比我入黎啦子如：哇，你屋企咁亂既？？我：係啊，我屋企人出哂去公幹，基本上都係得我自己一個住咁。我行左入房，係到諗緊著邊一套衫好，但係由於我係一個毒撚既原因，我屋企都係得幾件衫，因為平時我根本就唔會出街，我係個衣櫃到拎左一套Ｕ記就出左房，我一出到房，就見到子如係我屋企到參觀。我：子如，你冇上過男仔屋企架咩？？子如：冇啦，你條底底啊，周圍放。我：咁我平時屋企都冇人上黎既。子如：哇，你套衫係邊到買架。。。一啲都唔岩你著囉。我：我平時都唔出街既。。。屋企都冇咩衫。子如：反正依家咁早，你帶多啲錢，我地食完野之後陪你落去買衫啦。我：吓。。。是但啦（哇，女神陪我去買衫）於是我同子如就落左去樓下間吉野家到食野，但係我地去到吉野家果陣就見到一個好熟面口既人。。。我慢慢咁行過去，點知係小花黎。小花：咁岩既，自己黎食？？我：唔係啊，我同子如黎食。。小花：子如？？邊個黎。呢個時候子如行左過黎，哇，兩大女神碰見既畫面好震撼。子如：你好啊，我叫子如。小花：你好啊。我叫小花，不如我地一齊食？？子如：好啊，小風，好唔好？？我：緊係好啦（有兩個女神同我一齊食野，望住佢地食都飽啦，哈哈）於是我地買左三個牛肉飯就坐低左。小花：係呢，你地識左好耐架啦？？？我：都係掛（其實我同子如識左差唔多有四年，但係講得幾句野）子如：係喎，小花，等陣小風反我屋企睇電影喎，一齊？？但係我要陪小風去買啲衫先，你望下佢著緊啲咩，一啲都唔岩身囉。小花：好哇好哇，我因為岩岩搬過黎，唔係好識路，周圍行下都好喎，行完之後再上你屋企睇電影啦。於是我地食完野之後就一行三個人，一個毒撚加兩個女神行入商場，我地一入到商場，唔小得啲萄葡既眼光啦。我唔知做咩自己行行下會去左Ｕ記既門口。子如：仲去Ｕ記，傻架你？我：我唔知做咩自己行行會黎左Ｕ記。。。子如：跟我黎啦。於是我跟住子如同小花行左去一間看似好高級既買衫店到。係我入去果陣，店員都帶著一個仇恨既眼光望住我，可能係因為我帶左兩個女神入黎啦，又可能係我全身都Ｕ記既原因。我不停比子如同小花兩個女神係咁推入更衣室，我好似變左一個模特兒咁，終於都換左一套佢地兩個都滿意既衫出黎，跟住我地就行去比錢，一望下個價錢，哇，我呢一套衫要三千蚊。。。不過算啦。。。咁難得有兩個女神陪我出黎買衫。。。比完錢之後我覺得我個銀包係到滴緊血。。。小花＆子如：咁樣咪幾好睇，冇哂啲毒味。我：係咩，咁要多謝你兩個啦喎。小花＆子如：緊係啦。小花同子如都買左小小野先走，小花就買左條迷你裙，子如就買左個手挽袋，小花條迷你裙真係睇到人流哂鼻血，要突既地方都突哂出黎，真係好正。。。於是我地三個人就出發去子如既屋企！！

第三章 女神的家我同子如同小花行到一個看似幾高級嘅住宅區，唔怪得子如好似要咩就有咩咁。。。原來係屋企有錢，我想問佢果陣。子如就開左口。子如：前面就係我屋企啦。小花：哇，子如你屋企好有錢架？？？（比小花問左我想問既問題。。。）我：係囉，子如你屋企好有錢架？？？子如：都，都有小小錢嘅。我：你屋企人返哂工？？子如：係啊，佢地去哂公幹。子如：我屋企成日都得我一個。我：咁岩既，我屋企人又係去哂公幹。子如：我知啊。我：你又知，我有同你講過咩？子如：係啊，傻仔，咁都唔記得。我：（諗左一諗）又好似係喎。。子如同小花：記性咁差架你。。。（兩個女神係到偷偷笑）話說，我地一邊行一邊傾，已經到左子如嘅屋企門口。子如：仲企係門口做咩。子如；快啲幫我放啲野入黎啦，好重啊。我一入到子如嘅屋企就發現佢屋企同我自己幻想嘅一啲都唔同，我幻想中既女神，啊唔係，女仔既屋企都係粉紅色牆身。反而子如屋企係用白色同黑色為主，好有摩登既感覺。我幫子如放低左我地岩岩買既衫。子如：我去換左依家件衫先，小風同小花你地可以睇下電視先。子如：我好快就會出黎架啦。（講完就入左房）我：依家邊有人會仲睇電視架，ＣＣＴＶＢ啲劇咁膠。小花：係囉係囉，我都好耐冇睇過電視，平時開電視都係因為個屋企好似會熱鬧啲我先開。我：我都係。。就係咁，我同小花傾左一陣計。子如之後就拎住一隻ＤＶＤ出黎我：呢隻咩黎架？？？子如：呢隻叫活死人黎明啊，我一直都好想睇，但係我自己睇又驚。小花：哇，呢隻我都想睇好耐架啦。小花：之前揾左好耐都揾唔到。子如：咁就岩啦，依家一齊睇啦。子如講完就行前放左隻ＤＶＤ入ＤＶＤ機到。我地三個就坐左係大廳個沙發到。坐發係咁既。　　　　小花。我。子如電影終於都開始左。原來呢套電影係喪屍嘅電影，唔怪得佢地自己唔敢自己睇啦，我依家都睇到有啲驚。電影去到中段嘅時候。男主角因為要救女主角，所以男主角用佢自己嘅身體換左女主角既生存。呢個時候，我發現子如有一點眼紅。小花的眼角都好似有啲濕。我：哇，你地兩個，睇喪屍都會睇到眼濕濕嘅。子如：你識咩姐。。。好感動囉。小花：係囉，我都覺得好感動，個男主角真係好愛個女主角我：。。。。。。（無言中）但係部電影經過啲所謂（感動）嘅情節後，都有啲好恐怖既鏡頭，嚇到小花同子如一人拉住我一邊，雖然我幾鍾意咁樣。但係我件衫新買架。我：喂啊，我件衫新買架，比你地扯到大哂。。。子如：唔。。。唔好意思囉。小花：唔好意思啊小風。其實我基本上冇咩睇過部電影，我一直都係到欣賞緊佢地既側面，佢地嘅側面真係好靚，佢地兩個大個左之後一定會仲靚。子如同小花好似都發現我一直望住佢地。小花：做咩係咁望住我地既？？？子如：係囉，你好似望左我地好耐啦喎。我：邊有姐。（我一直否認）子如：咁你答我，岩岩女主角頭先做左啲咩。我：呃。。。佢唔係一直比喪屍追緊咩？？？小花：傻架你。。。（偷笑）呢部電影由一開始啲人就比喪屍追緊架啦，唔怪得子如叫你傻仔啦，傻仔風。我幾時又多左個名叫傻仔風架。我：。。。咁佢真係比喪屍追丫嘛。子如：係喎，你仲未答我地做咩係咁望住我地喎。小花：係囉，係囉，快啲答。我：冇。。。因為你地兩個都好靚女囉，我先一直望住你地。子如同小花：真係？？我：係啊。子如同小花：口花花（佢地兩個塊面都有小小紅，好似紅蘋果咁，好可愛）我：好啦，我地睇完電影做咩好？？？？子如：唔知啊。小花：我約左朋友食飯啊，今日我有朋友生日。我：咁，小花你返去先啦。小花：好啦。小花：係喎，小風，你記得聽日要教返我之前啲野架呵？？我：緊係記得啦。小花：好啦，咁我走先啦。子如：好啦，拜拜啦小花。我：拜拜小花。小花講完之後就出左門口，但係小花唔記得左拎返佢自己買既野。我：子如，你返學果陣拎返比小花。子如：好啦，佢又咁大頭哈既。我：咁我地依家做咩好？？子如：不如我地去食野？？我好肚餓。我：都好喎，我都有啲肚餓。我地就落左去樓下嘅大排檔到食野。我越黎越覺得子如太完美，唔會理自己嘅型像，又唔會對人冷漠，又冇港女性格，唔怪得咁多人鍾意佢啦。我同子如都叫左３０幾蚊一個餐有野飲，唔知係唔係因為肚餓既原因，我同子如都好快就食完左個餐。我地各自比完錢，我就提議不如回家。子如：仲咁早，不如去陪我去食甜品先啦。我：哇，小姐，你唔係岩岩食飽炸咩？？子如：你冇聽過女人有兩個胃既咩？？？另一個係用黎裝甜品架。我：下。。。子如：好啦，好啦，去啦，去啦（子如好似個細路求自己父母帶佢去買糖咁）我：好啦，好啦，怕左你。子如：好ＹＡ我：咁我地去邊到食。子如：我知邊到有！跟我黎啦。（講完之後就拖住左我隻手）原來女仔隻手係咁架，不過我感覺到自己塊面都有啲紅，可能係我啲毒撚性格又出左黎。行左冇耐，我同子如就停左係到。子如：啊，唔好意思，我唔係突登拖住你隻手架（講完就放低左自己隻手）我：喔，唔緊要啦。子如：咁我地行囉。我：恩。我地去到一間叫小馬咖啡嘅地方，子如好快就叫左幾個甜品，我都叫左一個布丁食，味道真係唔錯。我同子如食完之後就講再見，之後就各自返到屋企。返到去，我見到有幾個信息揾我。小花２１：０３（聽日你想幾點？？？）小花２１：０４（我聽日全日都好得閑）小花２１：１２（你去左邊？？仲係出面？）小花２１：１３（喂喂，傻仔風去左邊）我見到之後回左佢幾個信息。我２１：５０（聽日。。。１２點好唔好，唔想咁早起身）我２１：５１（冇啊，我同子如食完野就返左黎啦）小花好快就回左我個信息小花２１：５１（咁好啦，就１２點啦，到時見）我２１：５１（好啦，到時見）然後我就去左沖涼，沖完我就打開左電腦，一日冇見既電腦啊，好掛住你，我開左ＬＯＬ，同啊龍佢地挽左幾場ＬＯＬ之後有啲累我就同啊龍講。我：喂啊龍，我有啲累。遲啲先挽。啊龍：好啦咁。於是我呢一日就好早上左床。但係我估唔到聽日發生嘅事改變左我既人生。

第四章 新嘅身體嗚啊，我打左一個呵欠。依家先１１點鐘，起身食個早餐先。我：等陣先！！！我把聲咩事？？？唔通我病左？？　點解我把聲變左咁女仔架？病左唔係沙聲架咩？我：同埋點解我心口突左起身既？？？夠竟咩事？？我下面都好奇怪，空空地咁。正當我行入廁所之後望去鏡入面嘅影像果陣。。。我：哇！！！！！！！！！！！！　點解我會變左女仔架？鏡入面既影像係一個有一把長頭髮，瓜子臉，仲有一對水汪汪嘅大眼。一對長腿同埋完美既身形前突後突。根本就係一個標準嘅靚女。我：但係我點會變左一個女仔架。。。。我一邊講一邊就覺得自己好似就黎要喊咁，唔通變左女仔係容易喊啲。。。？我諗不如揾人幫下我，既然我依家變左女仔，我就唔可以揾啊龍幫手，總係覺得怪怪地咁。我就決定左要同小花同子如講。我好快咁係個ＷＴＳ到開左一個群組。小花：咩事啊小風，做咩無啦啦開呢個群組？？？子如：係囉，有咩事。我：其實係咁嘅，你地一定要信我。小花：你講左咩事先啦，唔係點信你。子如：好講啦喎你。我：不如你地黎左我屋企先，面對面同你地講好似好啲。小花：無所謂啊。子如：我依家都得閑。我：咁你地十五分鐘之後係我屋企等啦。小花同子如：好啦。係呢十五分鍾其間，我係衣櫃到揾下有冇咩衫係岩我著嘅，因為我身形嘅改變，我之前既衫變得好唔岩身，我只揾到件唔太岩身嘅衫。然後我就準備等陣要點樣同佢地講。係我自己思考中果陣，就有人係到禁門鍾我就知道係子如同小花。我行左去門口到，打開左門口。小花同子如：小風呢？？子如：你係佢邊個？？？唔通你係小風女朋友？？我：呃。。。呃。。。其實我就係小風。子如：唔好挽啦，小風呢？又話有野同我地講。小花：（指住我）可能佢真係小風。子如：點解？？？你唔係信佢啊？我：我真係小風，你地入黎先啦，我慢慢同你地講。小花同子如都入左我屋企，都坐左係個沙發到。我：其實係咁嘅。我講哂今日起身之後嘅全部事比佢地聽，我講完之後，佢地一面混亂。突然，子如開口。子如：姐係你接受左你依家既轉變？？我：未，其實我未接受到。。。子如：咁你屋企人果到你諗住點講？？？學校呢？？朋友呢？？我：夠啦，我都唔知。我依家比你地仲混亂。小花：咁你有冇研穷你自己既身體？？？我：冇啊，我岩岩先起身，就叫你地黎啦，仲邊有時間研穷我自己，同埋我點解要研穷我自己既身體。小花：估唔到你個人咁君子。子如：但係你依家咁樣唔係方法架喎。子如：你依家又一件衫都冇。小花：係喎，你身分證點算？我：（諗左一陣）身分證。。。可能我會叫大陸既人幫我整一張假既出黎。小花：但係如果長期係咁都唔係辦法架喎。我：我都知。。。子如：你依家同我地去買衫先。我：但係我冇哂錢啦。子如：我借比你先啦。小花：雖然，小風你變左一個女仔，但係你依家呢個身體真係好靚。我：係咩。。。？子如：仲講？？？行啦。我：喔。。。我同佢地行果陣，不時有目光留係我地身上，我都有偷聽到人地係到討論緊我地，：哇，呢三條女好正。小花同子如：呢啲野，你遲早會慣。原來做靚女係咁煩嘅。我同小花仲有子如又回到果陣佢地之前陪我買衫嘅地方，但係今次我已經唔係用小風嘅身體入黎。我突然有啲掛住之前嘅身體。夠竟我嘅身體都事，我知道依家嘅醫學一定解釋唔到我既身體既問題，所以我一定唔會去睇醫生。我地一邊講就到左內衣店既門口，我一生人都冇去過女性嘅內衣店。但係我明白，我依家係用女性嘅身份入去，係一件好正常嘅事。我鼓起勇氣就同子如同小花行左入內衣店。 

第五章 第一次我一步一步地慢慢走入內衣店，其實係其他人嘅眼中，一個女仔入一間女性內衣店係一個正常不過嘅事。但係我係一個用女仔身體，男仔靈魂嘅人。點都會有小小唔自在。小花：喂，你好似好唔自在咁喎。我：緊係啦，我咁大個仔都冇黎過女性內衣店。點會覺得自在架。子如：你又岩嘅。內衣店入面有一排好整齊內衣同埋內褲，好有多種唔同嘅顏色。附近仲有啲比基尼係到。行到一半之後，有一位店員行左過黎。店員：小姐，你要買咩？洗唔洗我幫你？我：呃。。。呃，好啊，我要買內衣同埋內褲。店員：咁請問小姐係咩尺寸？我：其實我冇買過。。。我都唔知。店員：吓，你咁大個女都冇買過？？？我：（我即時講左個大話）係啊，平時都係我啊媽幫我買架。（冇理由同佢講我岩岩由男仔變左女仔，所以先唔知自己嘅尺寸）店員：原來係咁，咁你過黎，我地幫你量左個尺寸先。店員係我隔離不停用卷尺幫我量緊尺寸，但係搞到我好唔自在。量左一陣，終於都量完。我跟住自己既尺寸去買左幾套嘅內衣同埋內褲，雖然大部分都係子如同小花幫眼買嘅，但係我估同平時嘅內衣褲差唔多。子如就好大方咁幫我比左錢。就係咁，我完成左我第一次買內衣嘅經驗。如果我係男性嘅身體，啲人一定會覺得我食軟飯。子如：唔洗多謝喎，遲啲要還架。買完之後，我同小花同子如準備去買返一啲新衫，冇理由仲著我呢一身力唔搭八嘅衫。行到一半果陣，我覺得有啲急尿，我由今朝發生完件事之後都冇去過廁所。我就問子如：男仔同女仔去廁所係唔係一樣架？？子如：係掛，我點知你地去廁所果陣係點架姐。我：又係喎，我都唔記得左。我：咁我去廁所先啦，你地等我一陣。佢地兩個嗯左我一聲之後我就行去廁所，雖然我冇用女仔既身體去過廁所（根本冇可能用過）但係我估同男仔差唔多架姐。啊係，好似要帶紙巾，差啲唔記得左帶紙巾。拎完紙巾之後，我就行去廁所，死就死啦。我一入到廁所，就發現好多人望住我。當我懷疑緊我係唔係塊面係唔係有野果陣，突然之間發現周圍都係男人，係喎！！！！！！！，我依家係女仔既身體黎。唔怪得咁多人望住我啦，我即刻係男廁到跑左出黎。行返入隔離個女廁到。。。我入到去女廁到，就覺得其實男廁同女廁嘅氣味差唔多。我行左入一個廁格到，用我平時去廁所嘅感覺去柯尿，好順利就去完。我拎左張紙巾出黎，係下面擦左一擦。我就係到諗，去個廁所都咁麻煩。。。咁今晚沖涼點算。我洗過手之後就行左出廁所，揾小花同子如。一見面，佢地兩個就係咁笑。我：你地做咩笑得咁開心？？子如：冇啊，有個傻仔頭先做左啲好搞笑嘅野。小花：真係笑死人啦。我：邊個傻仔啊！？子如：個傻仔係我前面。小花：哈哈哈哈我：我？我做咩。子如：唔知邊個去錯廁所呢？哈哈哈。原來佢地知道左我去錯廁所件事。其實係不知不覺之間，我已經接受左我依家呢個身體。我：係啦，係啦，我知好好笑，咁我去左咁多年男廁，好難唔去錯姐。子如：又係嘅，但係真係好好笑，哈哈哈。佢地笑到成個傻婆咁。笑左一陣之後終於停左，小花話要去幫我買返啲新衫喎，又係嘅，我依家啲衫一啲都唔岩著。於是我地又行返去上次果間幫我買衫嘅地方。但係我地一邊行，就覺得好似有人跟住我地咁。我就問佢地：喂，好似有人跟住我地喎。小花：唔洗理佢地啦，係咁架啦，依家好多變態佬，唔洗理佢地就得。我：咁好啦。我同小花，子如佢地又去返上次買衫嘅地方。但係呢次係我用女仔嘅身體去買衫。但係時裝嘅野我真係完全唔識，所以好多衫都係小花同子如比意見我。最後，我都係買左幾ｔ－ｓｈｉｒｔ同幾條牛仔褲，唔好問我做咩唔買裙，因為我根本唔識著。我地仲去左隔離間ｎｅｗ　ｂａｌａｎｃｅ到買左幾對鞋，全部都係子如比錢。子如同小花佢地話好肚餓，今朝冇食早餐就出左黎揾我，其實我都好肚餓。所以我地就去左一間茶餐廳到叫食野。我：食咩啊你地？？小花：唔知啊。子如：我想叫Ａ餐，好似好好食咁。小花：咁我都叫Ａ餐先。又係每人叫左一個餐食，唔知係唔係因為我變左女仔嘅原因，我連食量都小左好多。我地食完行左出門口準備各自返屋企先，但係我又覺得有人跟住我地。我唔想佢地擔心，所以冇同佢地講，我諗跟蹤我地果班一陣就會走。於是，小花同子如住係另一邊，所以我地要分開行。我：好啦，我地係呢到分開啦，你地小心啲返屋企啦。小花：你依家咪又係同我地一樣。子如：係囉，你都要小心啲啊。我：好啦，我會架啦，拜拜啦。小花同子如：拜拜。我同佢地講左句小心啲之後就自己一個行。但係我發現跟蹤我嘅人仲係到，於是我就開始跑起上黎。我起勢咁跑，但係因為用女性既身體，我跑唔到好快。佢地都一直跟住我。我跑下跑下，一個唔小心就跑左入一條死路到。佢地一班人就慢慢迫過黎。我：你地係邊個啊，唔好埋黎啦。？？？：（冇講野）我：救命啊！！！！！！係呢個時候出現左個人。

第六章 綁架呢個人原來係啊龍。我：喂啊龍，我係到啊，救命。啊龍：你地想對個女仔點啊？？啊龍對住我講：雖然唔識你，但係我一定會救你，放心啦。係喎，啊龍唔記得我係一件好正常嘅事，我依家係用緊一個女仔身體，佢點會認得我。？？？：我地點解要講比你聽？啊龍：去死啦你地。啊龍講完之後就衝左去班男人到。但係我認識嘅啊龍係一個好細膽嘅人。佢竟然為左一個唔識嘅女仔鼓起咁大嘅勇氣。但係我記得啊龍唔識武功架喎，佢連啲 m k 仔都唔夠打，雖然我唔知班陌生人好唔好打，但係啊龍邊有可能一個人打咁多個。我：你要加油啊。（都係唔好叫佢啊龍住，我驚分佢心。）啊龍：我會架啦。講完之後，啊龍就比人打左拳、我見到佢暈下暈下咁，企都企唔穩。係呢個時候，企係我隔離嘅男人都打左我一拳，我突然一眼前一黑，就暈左過去。當我醒返果陣，我發現自己得返啲內衣褲。周圍都好黑，應該係一間好黑嘅房入面。我心諗：唔係掛，男人都搞？啊龍仲要訓左係我隔離，睇個樣都有排先醒。係呢個時候係我前面嘅門比人打開左一個身形高大嘅男人行左入黎，但係個男人帶住一個面具，所以我睇唔到佢個樣。 我即刻問佢。我：喂，你地係邊個，想點啊你地？好放左我啦喎。？？？：比我地捉左仲咁多野講？佢講完之後，我又比人打左一拳。正係我好痛苦果陣，啊龍都醒左。啊龍：。。。呢到係邊到？我：我都唔知啊。我一醒返就係呢到啦。啊龍：咁。。。依家點算？我：我都唔知啊。啊龍：係呢，你叫咩名？？我：（我諗都有女仔叫小風嘅）我叫小風啊。啊龍：我叫啊龍啊。你好。我：我知啊。啊龍：你又知。我：我講笑咋。（差啲唔記得左佢唔識＊我）啊龍：希望我地會冇事啦。。。我：恩。。我接著講：係呢，點解你會救我嘅？？你明明唔識我架喎。啊龍：我都唔知啊。啊龍：我行行下就見到有人比人圍住（姐係你）我就過去黎啦，我見到佢地好似想搞你，所以我就過左黎。我：咁，真係多謝你。。。啊龍：我都救唔到你，做咩多謝我姐。我：恩恩。我地講左一陣，又有人係門到行左出黎。？？？：知唔知點解我地要捉你？？？我：唔知。我：你地有邊要求我都要比你，但係你放左佢先（我指住啊龍）啊龍：點解啊，係都你自己走啦。我：放心啦，我會冇事架。？？？：好，我放左佢先，但係你（指住啊龍）唔比報警，你一報警，你朋友就會有事，你明架啦？？啊龍：好好好，我絕對唔會報警。講完之後，啊龍就比佢地班人帶走左。過左唔知幾耐之後，岩岩個人又行返出黎。？？？：我地只係想要錢，不過我見你咁靚女，哈哈哈。我：你想做咩啊，唔會啊。我有錢架，我會比你，唔好搞我啊。我：求下你地。。。？？？：你會比幾多錢我地？？？我叫佢地打比子如。子如：喂喂，小風？？我：子如，救命啊。子如：小風！！！咩事？？你係邊？？？？？？我比陌生人拎左個電話，佢：如果想你朋友冇事，就過１０萬過呢個戶口到，ＸＸＸ　ＸＸＸ　ＸＸＸ　ＸＸＸ子如：好，你放左佢。？？？：好。過左十幾分鍾之後，我聽到佢地話過左錢嘅消息，我終於可以走啦，我出到去一定要好好多謝子如，唔係佢。。。可能我依家。。。但係過左半個鍾之後，都係冇人黎接我。我就係到大叫：喂，唔係收左錢啦咩？？？做咩仲唔放我。？？？：收聲啦，死八婆。？？？：我地點會咁容易放你，見你咁快就有錢比我地，一定係有錢人。我：點。。。點可以咁架你地。。。講完之後，我比兩個男人捉住，如果係我之前嘅身體，都叫可以反抗下，但係依家我根本走都走唔到。突然，我比人打左一拳，之後我就眼前一黑。。。

第七章 綁架（二）。。。次次都比人打暈架我。。。我再次醒來，仲係係呢個地方，佢地冇放我走。我開始擔心我自己嘅安全。。。雖然我一開始就應該要擔心。但係，子如幫我比左錢都仲唔放我。我真係好驚，我諗下諗下眼淚不自覺咁流左出黎。唔知，唔知我仲可唔可以見返子如，小花，啊龍。子如同小花係我有事果陣就出黎幫我，我真係好感動。。。啊龍雖然個人好毒，但係佢竟然會幫一個自己唔識嘅人。正係我絕望果陣，我聽到出面有警車嘅聲。警方：入面嘅人，快啲放低武器，投降。講完之後，入面都係冇人出黎，冇人理佢地。警方：我地依家會使用武力！警方炸開左對大門，攻左入黎，帶左我出黎。但係神奇嘅係，果班陌生人唔見哂，好似識魔術咁，一個人都唔係到。我一出到黎，就見到子如，小花同啊龍。子如同小花衝左過黎抱住我，係咁喊。佢地係咁講：小風，小風，你有冇事啊。擔心死人啦。。。嗚我：放心啦。。。我冇事。雖然我頭先都好驚，我好驚唔可以見返你地。我：不過依家都冇事啦，唔洗擔心我啦。呢個時候有警察行過黎，問我仲有冇事，我話比佢聽我個痛仲有啲痛。佢問我洗唔洗去醫院，我話唔洗了。我轉個頭想同子如同小花講野果陣。啊龍：你冇事就好啦，我走先啦。我：啊。。龍（我未講完啊龍就走左，我夠竟同唔同佢講我係杜小風好呢？？？）都係叫小花同子如陪我去食野先，因為我真係好肚餓。我：子如，小花，可唔可以陪我去食野？？？子如：其實我都好肚餓。小花：你個死人小風，子如為左你一日都冇食野。我：咁。。。子如，多謝你。。。子如：得多謝炸？我：一係等我好返夠你出去食大餐囉。小花：我呢？？我：請埋你囉。子如：算你啦。小花：多謝你，小風。我：唔好講啦，好肚餓。我講完之後就同子如同小花行去食野，走果陣就見到好多新聞嘅車係出面。我同佢地行左去一間茶餐廳到，叫左好多野食。可能我地幾個都好肚餓，大家都冇咩講過野，係到好專心咁食緊野。我：其實。。。我好掛住我之前嘅身體。。。幾時可以比返我。。。子如：小風，唔好咁啦，我知道你唔想咁，但係可能係天意呢。我：天意？？？小花：可能個天想比多次新嘅人生你。我：會唔會係咁？子如：已經發生左呢件事，唯有接受佢，唔係咩？？我：你地又講得岩嘅。。。多謝你地。子如同小花：唔洗，我地係好朋友。派好人卡！！我地食完之後，我地都打算返屋企，但係佢地兩個堅持要送我返屋企先。返到去之後，我沖左個涼。我沖涼果陣係到諗，點解呢幾日發生左咁多事。。。聽日仲要返學。。。點同佢地講好。我沖完涼之後，打左比子如。子如：喂？我：子如，你可唔可以幫我個忙？？子如：做咩事？我：聽日可唔可以幫我請假？？子如：係喎。。。你咁樣返唔到學。子如：好啦，我聽日幫你請假，之後再幫你諗下可以點搞啦。我：恩，多謝你。子如：傻啦，唔洗客氣喎。子如：我諗到再打比你啦。我：恩，好啊。過左半個鍾之後。子如打左比我。子如：我可以幫你退學。我：幫我退學？子如：係啊，我幫你退完學之後你再用呢個身體入學。我：可以咩？？子如：可以，放心啦。子如：你去好好訓一覺啦。我諗你都好累。我：好啦，咁我去訓覺啦，多謝子如。子如：知啦，長氣。子如：你又還唔到錢，如果係要多謝我，你就差我幾個人情啦。我：你話咩就咩啦。我：好啦，咁我訓覺啦。子如：恩，拜拜。我同子如講完電話之後，就跳左上張床到，係到諗，唔通呢個真係我想要嘅？？可能真係太累同埋好耐冇感受到張床嘅舒適，我好快就訓著左。係我訓覺果陣，我又發左個夢。

第八章 夢境我係個夢入面，係仲用緊我本身個男性身體，我真係好耐冇用過呢一個身體。。。好掛住呢個身體。喂喂喂，醒啦，死小風，訓咁耐。我：子如？？？你做咩係我屋企嘅？？？子如：係唔係傻左啊你？？我係你女朋友，做咩唔可以係你屋企，仲有啊，訓到成隻豬咁。又話今日陪我去行街。我：今日唔係星期一咩？？你唔洗返學？子如：你係唔係傻左啊，杜小風！！！！今日係星期六囉。心諗：唔Ｌ係掛，咩事。唔通我變左女仔係一個夢？？？仲有子如幾時做左我女朋友架！！！？不過我又唔介意嘅，呵呵呵呵。喂喂，做咩係到自己笑，好變態囉你。我比子如叫醒左。我：係呢，子如，你識唔識小花。子如：做咩叫我子如姐，叫我ＢＢ。仲有我點會唔識小花啊。琴日先同佢出完街，你今日真係好奇怪囉。係唔係唔舒服啊你？？？我：呃呃，唔係啊ＢＢ（我真係估唔到子如做左我女朋友，但係點解我冇哂啲記憶。鏡頭一轉，我同子如已經係電影院到。子如：喂，死佬，你今日真係好奇怪囉，係唔係有咩心事。子如：不如講比我聽啦，又唔拖我手。我：好啦，我講左唔好笑。子如：好啊，快啲講啦。我：係啦。於是，我由我變左女仔開始嘅野講哂比子如聽。子如：哇，哇哈哈哈哈哈。（笑到成個傻婆咁）我：又話唔笑我。。。子如：咁真係好好笑嘛，等陣先，你唔會連我地點識都唔記得掛？？我：恩。。。對唔住。子如：唔係掛。。。子如：咁你都唔知小花啲野架啦？？？我：唔知。。。佢做咩事。子如：佢係中五下學期果陣轉左校啦。我：點解嘅？？子如：我都唔知啊，次次問佢都唔講。我：估唔到。。。我個夢同依家啲事咁唔同，但係夢入面啲野好真實架喎。點真實啊，子如問。睇恐怖電影真係嚇死果隻囉，冇理由咁真實架喎。子如：傻仔，咁我打你一下，你咪知你係唔係夢入面囉。我：。。。唔，（我都講完就打左落黎），但，但係點解唔痛嘅？？？子如：傻仔。叮叮叮，叮叮叮。原來係夢。。。我仲係一個女仔，呢一刻係。子如打比我，喂，小風。我：喂，你唔洗返學咩？？？子如：今日我請左假。我：你唔舒服咩？？子如：唔係啊，我同小花決定左要黎你堅企住。我：咩話！！！！！！？？？？？？？子如：唔鍾意咩？咁我地唔黎囉。我：咁又唔係，但係我係男仔黎。子如：你依家仲係咩？？？我：。。。你又岩。但係你地黎做咩先？？子如：我地擔心你先過黎同你住。。。細聲咁講：我自己係屋企又好似悶。。。我：咁。。。咁好啦。你地幾時黎？？？叮噹，唔係掛咁快？？子如：傻佬，開門啊！！！小花：小花都跟住子如講，傻佬，開門啊。’於是我就打開左大門。
點...點解......我一起身變左女仔架!!!!???